यूटिलिटी डेस्क. वॉट्सऐप पर इन दिनों एक मैसेज काफी तेजी से वायरल हो रहा है। इसमें दावा किया गया है कि केंद्र सरकार ने पब्लिक को झटका देते हुए मोटर व्हीकल एक्ट (अमेंडमेंट) 2016 बिल को राज्यसभा में पास करवा लिया है। जबकि हकीकत इससे उलट है। व्हाट्सऐप के इस मैसेज को लोग जमकर शेयर कर रहे हैं। इसे लेकर लोगों में कन्फ्यूजन बना हुआ है। नए एक्ट के लागू होने के बाद जुर्माने की रकम कई गुना बढ़ जाएगी। केंद्र सरकार दे चुकी है मंजूरी...
- दरअसल, वॉट्सऐप पर शेयर हो रहे मैसेज में लोग मोटर व्हीकल एक्ट को लेकर हुए अमेंडमेंट (संशोधन) पर बात कर रहे हैं।
- बता दें कि पिछले साल अगस्त में केंद्र सरकार ने इस मोटर व्हीकल एक्ट (अमेंडमेंट) 2016 को मंजूरी दे दी थी।
- इसी वजह से लोग ये मानने लगे हैं कि नए रूल्स लागू कर दिए गए हैं और इस पर वॉट्सऐप पर मैसेज शेयर करने लगे।
- हालांकि सच ये है कि अभी तक इसमें कोई बदलाव नहीं हुआ है। देश में पुराने ही रूल्स लागू हैं।
सरासर गलत है दावा
- लोकसभा और राज्यसभा के सेशन नौ फरवरी तक ही चले हैं। ऐसे में मैसेज में जो दावा किया गया है कि बिल राज्यसभा में 21 फरवरी को पास हो गया है, पूरी तरह गलत है।
- मप्र के ट्रांसपोर्ट कमिश्नर शैलेंद्र श्रीवास्तव ने बताया कि मोटर व्हीकल एक्ट-2016 के तहत प्रपोज्ड नए अमेंडमेंट्स अभी लागू नहीं हुए हैं। बिल को सिर्फ कैबिनेट से मंजूरी मिली है। इस एक्ट के लागू होने के बाद जुर्माने की रकम कई गुना बढ़ जाएगी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva